<classify> Akizungumzia kazi zake hizo mbili, Kayumba alisema kuwa Katoto ni wimbo uhusianao na masuala ya mapenzi na ameimba akiwa anataka kuelezea mengi katika jambo hilo.Alisema kama msanii anajua thamani ya nyimbo za aina hiyo na kuwa kwa upande wake anataka kuhakikisha kuwa anafikisha vyema ujumbe wake kuhusiana na jambo hilo.Alisema kwake anataka kuuchukulia muziki ni kama zaidi ya kazi kwa kuwa anataka kuonesha uwezo wake wa kuimba na kucheza na kurejesha imani ya mashabiki zake waliomchagua kuwa mshindi wa BSS.Aliongeza kuwa akiwa mshindi wa BSS amejifunza mengi kuhusiana na muziki tangu akiwa kwenye kambi ya shindano hilo kwa hiyo hana wasiwasi kuhusiana na kuliteka soko.Najua BSS ni kama shule ya muziki kwa kuwa wakati tukiwa ndani ya shindano hilo tuliyofundishwa ni zaidi ya kuimba na kucheza, ila ni mengi zaidi na ambayo yanaweza kunisaidia kufika mbali, alisema Kayumba.Lakini pia kile kitendo cha kwenda Afrika Kusini kufanya kazi ya muziki na video kwangu kumenisaidia kwa kiasi kikubwa kwa kuwa mbali na kuongeza uelewa wa muziki, lakini kazi imekuwa ni bora zaidi, aliongeza Kayumba.Najua kwa kuwa watu waliniwezesha kushinda kwa kunipigia kura na kwa sasa nimejipanga kuhakikisha kuwa ninaendeleza fani yangu hii kwa kuimba nyimbo zenye kuwavutia, alisema msanii huyo.  <topic>: MICHEZO 